**වර්ෂ 2021 ක්වු ජනවාරි මස12 වන දින පෙරවරු 10.00 ට බණ්ඩාරවෙල මහා නගර සභා රැස්වීම් ශාලාවේදි පවත්වන්නට යෙදුණු බණ්ඩාරවෙල මහා නගර සභාවේ මාසික මහා සභා රැස්වීමේ වාර්තාව**

බණ්ඩාරවෙල මහා නගර සභාවේ මාසික මහා සභා රැස්වීම ගරු නගරාධිපති ජනක නිශාන්ත රත්නායක මහතාගේ ප්‍රධානත්වයෙන් පැවති අතර,නාගරික මන්ත්‍රීවරුන්ගේ මෙදින සහභාගිත්වය පහත සදහන් පරිදි විය.

1. එච්.එම්.මිත්‍රපාල හීන්කෙන්ද මහතා - ගරු නියෝජ්‍ය නගරාධිපති
2. නඩරාජා රගුපති මහතා - ගරු නාගරික මන්ත්‍රී
3. හමීඩ් මොහොමඩ් නවුෂාඩ් මහතා - ගරු නාගරික මන්ත්‍රී
4. ඒ.එල්.බන්දුල කරුණාරත්න මහතා - ගරු නාගරික මන්ත්‍රී
5. ප්‍රියන්ත ලීලසේන කරුණාරත්න මහතා - ගරු නාගරික මන්ත්‍රී
6. එච්.ඒ.ගාමිණි සරත්චන්ද්‍ර මහතා - ගරු නාගරික මන්ත්‍රී
7. පාලිත නිහාල් රූපසිංහ මහතා - ගරු නාගරික මන්ත්‍රී
8. රුවන් අමිල කුමාර මහතා - ගරු නාගරික මන්ත්‍රී
9. මුදිතා රම්‍යමාලා ඒකනායක මහත්මිය - ගරු නාගරික මන්ත්‍රී
10. අනුර ජයසිංහ වත්තුහේවා මහතා - ගරු නාගරික මන්ත්‍රී
11. එල්.ඩබ්ලිව්.ලක්ෂ්මන් විජේසිරි මහතා - ගරු නාගරික මන්ත්‍රී
12. අඩෛයිකප්පන් ගනේෂන් මහතා - ගරු නාගරික මන්ත්‍රී
13. පී.පී.දේවිකා ලසන්ති මහත්මිය - ගරු නාගරික මන්ත්‍රී
14. ඩි.එම්.ඥාණවති මහත්මිය - ගරු නාගරික මන්ත්‍රී
15. ජි.වයි.ඒ.සරත්චන්ද්‍ර පද්මකුමාර මහතා - ගරු නාගරික මන්ත්‍රී

**1.පසුගිය සභා රැස්වීම් වාර්තාව සභා සම්මත කර ගැනිම -**

**ගරු නගරාධිපති ජනක නිශාන්ත රත්නායක මහතා -**සියලුම දෙනාට සුභ උදෑසනක්. 2020.12.10 දින පැවති මාසික මහා සභා රැස්වීම් වාර්තාව මා විසින් ඔබතුමන්ලා සියලුම දෙනාට කලින් ලැබිමට සලස්වලා තියෙනවා.එම වාර්තාවේ අඩු පාඩු හා වැරදි ඇතොත් ඒවා ඉදිරිපත් කරන ලෙසටද,නොඑසේ නම් ලියා ඇති පරිදි ස්ථිර කරන ලෙසටද මම මෙම ගරු සභාවට යෝජනා කර සිටිනවා.

(ගරු නාගරික මන්ත්‍රී අඩෛයිකප්පන් ගනේෂන් මහතා විසින් ද්‍රවිඩ බසින් සභාව අමතන ලදි)

**nfsut efu rig cWg;gpdu; jpU.milf;fg;gd; fNz\d; mtu;fs**; - nfsut efu gpjh mtu;fNs> ,e;jg;nghJf;$l;lkhdJ>fle;j 10.12.2020Mk; Mz;L> xU khjj;jpw;F Kd; eilg;ngw;wJ> Mdhy;> ,e;j $l;l mwpf;if New;W fhiy 10.00 kzpaytpNy vdf;F fpilf;fg;ngw;wJ. ,J kpfTk; gpioahd tplankd ehd; fUJfpd;Nwd;.MfNt> ,jDila mwpf;iffs; jaTnra;J me;j khjj;jpy; eilg;ngw;w $l;lj;jpy; xU fpoikapy; vkf;F fpilf;ff;$ba eltbf;iffis nra;tPu;fs; vd vjpu;g;ghu;f;fpd;Nwd;.mjw;F Nkyjpfkhf ,d;DnkhU fUj;J ,Uf;fpd;wJ. me;j mwpf;ifapNy 42tJ gf;fj;jpNy nfsutj;jpw;Fupa mEu [arpq;` tj;JN`th Ngrpajw;F mg;gwk; ehd; vdJ ciuapNy vdJ fUj;ij njuptpj;jpUf;fpd;Nwd;> “cq;fs; RahjPdf;FO jiytu; vd;w Kiwapy; ,e;j efu rigapNy RNal;ir FOthf

jiyik jhq;Ffpd;wPu;fs;. mjw;fhf xU fl;rpf;F kl;Lk; Mjuthf ePq;fs; nraw;gl $lhJ.ePq;fs; xU nghJthd> xU RahjPdf;;FOthfNt ,r;rigapy; ,aq;f Ntz;Lk”; vd ehd; $wpapUe;Njd;> mJ Kw;WKOjhf ,e;j mwpf;ifapNy jtpu;f;fg;gl;Ls;sJ. mjid rup nra;J ,e;j mwpf;iff;F Nru;j;Jf;nfhs;Sk;gb ehd; Nfl;Lf;nfhs;fpNwd;.

**සිංහල පරිවර්ථනය -**

**ගරු නාගරික මන්ත්‍රී අඩෛයි කප්පන් ගනේෂන් මහතා -** ගරු නගරාධිපතිතුමනි,2020.12.10 දින පසුගිය මාසික මහා සභා රැස්වීම පැවැත්වුනා.ද්‍රවිඩ සභා වාර්තාව ඊයේ උදෑසන 10.00 ට තමයි මට ලැබුනේ.ඒක ගොඩක් වැරදි දෙයක් කියලා තමයි මම හිතන්නේ. ද්‍රවිඩ සභා වාර්තාව කරුණාකරලා සතියක් ඇතුළත අපිට ලබාදෙන්න කටයුතු කරන්න කියලා මම ඉල්ලා සිටිනවා. ඒ වගෙම මෙම වාර්තාවේ 42 වන පිටුවේ ගරු නාගරික මන්ත්‍රී අනුර ජයසිංහ වත්තුහේවා මහතාගේ අදහස් ප්‍රකාශ කිරිම අවසානයේ මම අදහස් ප්‍රකාශ කරා ˝ඔබතුමා ස්වාධීන කණ්ඩායමේ නායකයා විදිහට මෙම නගර සභාවේ ස්වාධීන කණ්ඩායමට විතරක් සැළකිම් කරන්න හොද නැහැ.පොදු ස්වාධීන කණ්ඩායමක් ලෙස තමයි මේ නගර සභාවේ කටයුතු කරන්න ඕනි කියලා˝ මම කිව්වා. ඒක සම්පූර්ණයෙන්ම මෙම වාර්තාවෙන් ඉවත් කරලා .ඒක නිවැරදි කරලා මෙම වාර්තාවට ඇතුළත් කරන්න කියලා මම ඉල්ලා සිටිනවා.

**ගරු නාගරික මන්ත්‍රී එච්.එම්.නවුෂාඩ් මහතා** - ගරු නාගරික මන්ත්‍රී අඩෛයිකප්පන් ගනේෂන් මහතා විසින් ඉදිරිපත් කරන ලද ඉහත සදහන් සංශෝධනයනට යටත්ව 2020.12.10 දින පැවති මාසික මහා සභා වාර්තාව පිළිගැනිම සුදුසු බවට මම යෝජනා කරනවා.

**ගරු නාගරික මන්ත්‍රී.ඒ.එල්.බන්දුල කරුණාරත්න මහතා -** ඒ යෝජනාව මම ස්ථිර කරනවා.

**ඒ අනුව 2020.12.10 දින පැවති මාසික මහා සභා රැස්වීම් වාර්තාව සංශෝධන සහිතව සභා සම්මත විය.**

**ගරු නගරාධිපති ජනක නිශාන්ත රත්නායක මහතා -**. ඊළගට 2020.12.14 දින පැවති විශේෂ මහා සභා රැස්වීම් වාර්තාව මා විසින් ඔබතුමන්ලා සියලුම දෙනාට කලින් ලැබිමට සලස්වලා තියෙනවා.එම වාර්තාවේ අඩු පාඩු හා වැරදි ඇතොත් ඒවා ඉදිරිපත් කරන ලෙසටද,නොඑසේ නම් ලියා ඇති පරිදි ස්ථිර කරන ලෙසටද මම මෙම ගරු සභාවට යෝජනා කර සිටිනවා.

**ගරු නාගරික මන්ත්‍රී ඒ.එල්.බන්දුල කරුණාරත්න මහතා -** ඉහත සභා වාර්තාව පිළිගැනිම සුදුසු බවට මම යෝජනා කරනවා.

**ගරු නියෝජ්‍ය නගරාධිපති මිත්‍රපාල හීන්කෙන්ද මහතා**:- ගරු නගරාධිපතිතුමනි, මෙම වාර්තාව අවසානයේ මගේ නම සඳහන් කරමින්, කැමැත්ත පලකලා සේ ප්‍රකාශ කරලා තියෙනවා එසේ සිදු වුනේ නැහැ මේ සභාවේ මම ස්වාධීනව හිටියේ.

**ගරු නගරාධිපති ජනක නිශාන්ත රත්නායක මහතා** ඔබතුමාලා ඒක ලිපියකින්දැනුවත් කරලා තියෙනවා ඊයේ දිනයේ.

**ගරු නාගරික මන්ත්‍රී මොහොමඩ් නවුෂාඩ් මහතා:-**  කොහොමත් අපේ කණ්ඩායම ස්වාධීනයි.

**ගරු නගරාධිපති ජනක නිශාන්ත රත්නායක මහතා** -ලිඛිතව ඒක ලිපියකින් දැනුවත් කරලා තියෙනවා.

**ගරු නාගරික මන්ත්‍රී පාලිත නිහාල් රූපසිංහ මහතා:-**  ගරු නගරාධිපතිතුමා.මමත් එහෙමයි. මමත් ඡන්දය දුන්නේ නැහැ.ව්‍යංගයකින්වත් අපි ඒ බව හගවලා නැහැ. අපි ස්වාධීනව හිටියේ. ඊට අමතරව නගරාධිපතිතුමා අයවැය විවාදය අවසාන වෙනකොට මා දැඩි ලෙස විරුද්ධ වුනා ඡන්දය ප්‍රකාශ කිරීමට අවස්ථාවක් නොදීම පිළිබඳව. ඒක අපිට දුන් හඩ පටයේ තියෙනවා. ඒක මේ සභා වාර්තාව ඇතුළත් කරන ලෙසට මම යෝජනා කරනවා.

**ගරු නාගරික මන්ත්‍රී රුවන් අමිල කුමාර මහතා:-** ගරු නගරාධිපතිතුමනි,මාත් මගේ එකඟතාවය ප්‍රකාශ කලේ නැහැ.

**ගරු නාගරික මන්ත්‍රී අනුර ජයසිංහ වත්තුහේවා මහතා:-**  ගරු නගරාධිපතිතුමනි, ලැබුවාවූ 2021 සුභම සුභ අලුත් අවුරුද්දක් වෙන්න කියලා මම ප්‍රාර්ථනා කරනවා.

**ගරු නගරාධිපති ජනක නිශාන්ත රත්නායක මහතා**:-සභාවේ සංශෝධන ඉදිරිපත් කරන්න

**ගරු නාගරික මන්ත්‍රී අනුර ජයසිංහ වත්තුහේවා මහතා-**  ඔබතුමාට බැරිවෙච්ච දේ මම හරි කරන්න එපැයි .

**ගරු නාගරික මන්ත්‍රී මොහොමඩ් නවුෂාඩ් මහතා:-**  සභාවේ එහෙම තියෙනවාද?

**ගරු නාගරික මන්ත්‍රී අනුර ජයසිංහ වත්තුහේවා මහතා:-**  ගරු නගරාධිපතිතුමා, සුභ උදෑසනක් කියන එකට සුභ අලුත් අවුරුද්දක් වේවා කිව්වා. ඔබතුමාට කියන්න බැරිවුනා. ඔබතුමා කියපු බවට සභා වාර්තාවල වත් නැහැ.ඔබතුමාගේ ප්‍රතිපත්ති ප්‍රකාශයේවත් නැහැ. ඔබතුමාගේ අදහස් ප්‍රකාශ කිරීම් වලවත් නැහැ. නිළධාරීන්ට සුභ පතලා නැහැ.මන්ත්‍රී මණ්ඩලයට සුභ පතලා නැහැ.

**ගරු නාගරික මන්ත්‍රී මොහොමඩ් නවුෂාඩ් මහතා:-**  අපි සුභ පතාගත්තා.

**ගරු නාගරික මන්ත්‍රි අනුර ජයසිංහ වත්තුහේවා මහතා:-**  අපි දන්නවා. ගරු නගරාධිපතිතුමනි ඔබතුමා මේ සභාවට ඉදිරිපත් කරන 2020.12.14 දින විශේෂ සභා රැස්වීම් වාර්තාව මේ සභා වාර්තාව සම්පූර්ණයෙන් විකෘති කරන ලද සම්පූර්ණයෙන්ම වෙනස් කරන ලද සභා වාර්තාවක් බවට මම මේ ගරු සභාවට යෝජනා කරනවා. ඊළඟට මේ සභාව , වාර්තාව මේ සභාවේ පිළිගන්නේ නැති ආකාරයට මම සභාවට යෝජනාවක් ගේනවා සභාව පිළිගන්නවාද නැද්ද කියන එක ගැන ඔබතුමාගෙන් සභාවේ බෙදීමක් ඉල්ලනවා ඡන්දයක් ඉල්ලනවා. ඔබතුමාගේ වගකීමක් ඔබතුමාගේ කාර්යභාරයක්

**ගරු නගරාධිපති ජනක නිශාන්ත රත්නායක මහතා**: ඔබතුමාගේ සංශෝධන ..........

(සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා:-** සභා වාර්තාව සම්පූර්ණ විකෘති කරලා තියෙන්නේ.මන්ත්‍රීවරු කතා කරපු දේවල් නැහැ.

 (සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා:-**  අපි මේ සභා වාර්තාවට විරුද්ධයි

 (සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා:-**මතක තියාගන්න. නගරාධිපතිතුමා හරියට යෝජනාවක් මේකට විරුද්ධයි.

 (සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා:-**  ජබ්, බග් ,ගානවා එච්චරයි.සභාවේ මේක

 (සභාවේ ඝෝෂාව)

**ගරු නගරාධිපති ජනක නිශාන්ත රත්නායක මහතා**:- ගරු මන්ත්‍රීතුමා ඔබතුමාගේ සංශෝධනය කියන්නකෝ.

**ගරු නාගරික මන්ත්‍රී අනුර ජයසිංහ වත්තුහේවා මහතා:-**  සංශෝධන.......

 (සභාවේ ඝෝෂාව)

**ගරු නගරාධිපති ජනක නිශාන්ත රත්නායක මහතා**:- ඔබතුමාගේ සංශෝධනය කියන්න.

**ගරු නාගරික මන්ත්‍රී අනුර ජයසිංහ වත්තුහේවා මහතා**:- ඔබතුමා උගත් නගරාධිපතිවරයෙක් හැටියට මම ඔබතුමාගේන් ඉල්ලා සිටින්නේ මේ සභා වාර්තාව අපි පිළිගන්නේ නැහැ. සභා වාර්තාව බහුතරයක් පිළිගන්න ඕනි.

(සභාවේ ඝෝෂාව)

**ගරු නාගරික මන්ත්‍රී මොහොමඩ් නවුෂාඩ් මහතා**:- මම අහන්නේ නගරාධිපති තුමා විශේෂ සභා වාර්තාව අනුමත කරන්න බෙදීම් තියන්න ඕනිද?

(සභාවේ ඝෝෂාව)

**ගරු නාගරික මන්ත්‍රී නඩරාජා රගුපති මහතා**:-ඔයා කියන දේ............

(සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා** - රගු මන්ත්‍රීතුමා .......අපි මැරිලා ඉපදිලා නැහැ.

(සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා**:- අපිට ඔය හඩ පට වැඩක් නැහැ. මම ඉල්ලුවේ නෑ. කවුද ඉල්ලුවේ? අපි ඉල්ලුවේ නැහැ.ඉල්ලුවා කියලා ඔප්පු කරන්න මම දැන්.........

(සභාවේ ඝෝෂාව)

**ගරු නගරාධිපති ජනක නිශාන්ත රත්නායක මහතා**:-ලක්ෂ්මන් මන්ත්‍රීතුමා ලිඛිතව හඩපට ඉල්ලුවා.

**ගරු නාගරික මන්ත්‍රී අනුර ජයසිංහ වත්තුහේවා මහතා**- එතුමාට ඒක කියන්න.මම ඉල්ලුවේ නැහැ.

 (සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා** :- මේක අපි පිළිගන්නේ නැහැ.

**ගරු නාගරික මන්ත්‍රී නඩරාජා රගුපති මහතා**:- ඔබතුමා පිළිගන්න ඕනි නැහැ. මේක අපි පිළිගන්නවා.

**ගරු නගරාධිපති ජනක නිශාන්ත රත්නායක මහතා**:-ඔබතුමා අනුන්ට කඩේ යන්නේ නැතුව ඉන්න.

**ගරු නාගරික මන්ත්‍රී අනුර ජයසිංහ වත්තුහේවා මහතා** :-සහෝදර මන්ත්‍රීවරු ඔබතුමා එහෙම සැලකුවේ නැති වුනාට මම එහෙම සලකනවා. මන්ත්‍රීවරු විරුද්ධත්වය ප්‍රකාශ කරනවා නම් හේතුව..............

**ගරු නගරාධිපති ජනක නිශාන්ත රත්නායක මහතා**:-මේකේ ලියලා තියෙන්නේ හඩ පටයේ තියෙන දේ

 (සභාවේ ඝෝෂාව)

**ගරු නාගරික මන්ත්‍රී නඩරාජා රගුපති මහතා**:- මේකට එකඟයි ස්ථිර කරනවා.................

 (සභාවේ ඝෝෂාව)

**ගරු නගරාධිපති ජනක නිශාන්ත රත්නායක මහතා**:- සභාවේ අත් ඔසවා කියලා තියෙන්නේ. ඔබතුමාලා කියපු දේ රෙකෝඩරයේ තියෙනවා.ඔබතුමා කිව්වේ කියලා.

**ගරු නාගරික මන්ත්‍රී පාලිත නිහාල් රූපසිංහ මහතා**:-අත් එසවුයේ නෑ මම නිළධාරින්ගෙන් අහන්න.

 (සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා** - අපි විරුද්ධයි.

**ගරු නාගරික මන්ත්‍රී මොහොමඩ් නවුෂාඩ් මහතා**:-සභාවට යෝජනා කරනවා වාර්තාව පිලිගැනිම සුදුසුයි කියලා

**ගරු නාගරික මන්ත්‍රී අනුර ජයසිංහ වත්තුහේවා මහතා:-**  අපි විරුද්ධයි. විරුද්ධත්වය ප්‍රකාශ කරනවා.

(සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා:-** විශේෂ සභා රැස්වීම් වාර්තාව අපි විරුද්ධත්වය ප්‍රකාශ කරනවා. සටහන් කරගන්න කොමසාරිස්තුමා.

 (සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා:-**  විශේෂ මහා සභා රැස්වීම් වාර්තාවට විරුද්ධව 9 ක් ඉන්නවා.

**ගරු නගරාධිපති ජනක නිශාන්ත රත්නායක මහතා**:- ගරු මන්ත්‍රීතුමා 08 දෙනයි. කලබල නැතුව ඉන්න.

**ගරු නාගරික මන්ත්‍රී අනුර ජයසිංහ වත්තුහේවා මහතා:-** එතුමාත් විරුද්ධයි. 09 දෙනෙක් ඉන්නවා.

**ගරු නගරාධිපති ජනක නිශාන්ත රත්නායක මහතා**:- ප්‍රශ්ණයක් නැහැ. සංශෝධන ....

**ගරු නාගරික මන්ත්‍රී අනුර ජයසිංහ වත්තුහේවා මහතා:-**  මේක සභාවේ අනුමත වුන ආකාරයට අපි පිළිගන්නේ නැහැ. ආය කියනවා. ආය කියනවා ආය කියනවා. එතනින් එහාට ඔබතුමා සභාව කරගෙන යන්න.

**ගරු නගරාධිපති ජනක නිශාන්ත රත්නායක මහතා**:- මෙතුමන්ලා ලිඛිතව ගරු මන්ත්‍රීවරු තිදෙනෙක් ලබා දී ඇති සංශෝධන වලට යටත්ව මේ සභාවේ ඡන්ද විමසීමක් අවශ්‍ය නැහැ. සභා වාර්තාව සම්මත කරගන්න යෝජනා කරලා තියෙනවා ගරු බන්දුල මන්ත්‍රීතුමා රගු මන්ත්‍රිතුමා ස්ථිර කරලා තියෙනවා.

 (සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා:-** මන්ත්‍රිවරු කීවා මේ සභා වාර්තාවට විරුද්ධයි කියලා. පාලිත මන්ත්‍රීතුමා , රුවන් මන්ත්‍රීතුමා, නියෝජ්‍ය නගරාධිපතිතුමා ඔබතුමිය ලස්සනට ලියාගන්න නිවැරදිව වාර්තාව එවන්න. නැත්තම් ලබන සැරෙත් මේ දේමයි වෙන්නේ. ඒ නිසා..

**ගරු නාගරික මන්ත්‍රී නඩරාජා රගුපති මහතා**:- අවුලක් නැහැ.

**ගරු නාගරික මන්ත්‍රී අනුර ජයසිංහ වත්තුහේවා මහතා:-** අපි කතා කරන්නේ සාධාරණය වෙනුවෙන්. මන්ත්‍රීවරුන්ගේ අයිතිවාසිකම් වෙනුවෙන්

 (සභාවේ ඝෝෂාව)

**ගරු නගරාධිපති ජනක නිශාන්ත රත්නායක මහතා**:-මේකේ වෙලා තියෙන්නේ හීන. නගරාධිපතිවරු ඉන්නවා රෑට හීනෙනුත් පේනවා නගරාධිපති වෙලා ඉන්නවා.

**ගරු නාගරික මන්ත්‍රී අනුර ජයසිංහ වත්තුහේවා මහතා:-** ඔය ගොල්ලොන්ට තමයි හීනෙන් පේන්නේ.අපිට හීන නැහැ ඔබතුමාලාට තමයි හීන පෙනෙන්නේ

**ගරු නාගරික මන්ත්‍රී පාලිත නිහාල් රූපසිංහ මහතා**:- (අදහස් ප්‍රකාශ කලද පැහැදිලි නැත) ඔබතුමාලාගේ ........

**ගරු නාගරික මන්ත්‍රී මොහොමඩ් නවුෂාඩ් මහතා**:- මෙයා මුදල් කමිටුවේ ඉන්නවා.

 (සභාවේ ඝෝෂාව)

**ගරු නාගරික මන්ත්‍රී නඩරාජා රගුපති මහතා**:- ඔයගොල්ලන් ...........

**ගරු නාගරික මන්ත්‍රී අනුර ජයසිංහ වත්තුහේවා මහතා**:- සංශෝධන නැහැ.

**ගරු නගරාධිපති ජනක නිශාන්ත රත්නායක මහතා**:- රෙකෝඩරයේ තියෙන දේ කාටවත් වෙනස් කරන්න බැහැ.

**ගරු නාගරික මන්ත්‍රී අනුර ජයසිංහ වත්තුහේවා මහතා**:- සංශෝධන.....

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- recoding එකේ ඒවා මේකේ නැහැ

**ගරු නාගරික මන්ත්‍රී අනුර ජයසිංහ වත්තුහේවා මහතා**:- ඒකේ නැති දේවල් තමයි.

(සභාවේ ඝෝෂාව)

**ගරු නාගරික මන්ත්‍රී පාලිත නිහාල් රූපසිංහ මහතා**:- අත ඔසවා ඡන්දය ප්‍රකාශ කල බව ප්‍රකාශ කරේ නැහැ.

 (සභාවේ ඝෝෂාව)

**ගරු නාගරික මන්ත්‍රී මොහොමඩ් නවුෂාඩ් මහතා**:- වාඩිවෙන්න.....

**ගරු නාගරික මන්ත්‍රී අනුර ජයසිංහ වත්තුහේවා මහතා**:- අපි විරුද්ධයි.

(සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා**:- සංශෝධන නැහැ. විරුද්ධයි.

**ගරු නියෝජ්‍ය නගරාධිපති මිත්‍රපාල හීන්කෙන්ද මහතා**:- වාර්තාවට විරුද්ධයි.

**ගරු නාගරික මන්ත්‍රී මොහොමඩ් නවුෂාඩ් මහතා**:- ඒකට කමක් නැහැ ප්‍රශ්නයක්ම නැහැ.

**ගරු නගරාධිපති ජනක නිශාන්ත රත්නායක මහතා**:- ඒක ප්‍රශ්ණයක් නැහැ.

(සභාවේ ඝෝෂාව)

**ගරු නාගරික මන්ත්‍රී ඒ.එල්.බන්දුල කරුණාරත්න මහතා** - 2020.12.14 දින පැවති විශේෂ සභා වාර්තාව සම්බන්ධයෙන් ගරු නියෝජ්‍ය නගරාධිපති මිත්‍රපාල හීන්කෙන්ද මහතා, සහ ගරු නාගරික මන්ත්‍රීවරුන් වන පාලිත නිහාල් රූපසිංහ මහතා,රුවන් අමිල කුමාර යන මන්ත්‍රීවරුන් විසින් ඉදිරිපත් කරන ලද ප්‍රකාශයන් ඇතුළත් කරමින් මෙම වාර්තාව පිළිගැනිම සුදුසු බවට මම යෝජනා කරනවා.

**ගරු නාගරික මන්ත්‍රී නඩරාජා රගුපති මහතා -** මම ස්ථිර කරනවා.

**2020.12.14 දින පැවති විශේෂ සභා වාර්තාව සම්බන්ධයෙන් ගරු නියෝජ්‍ය නගරාධිපති මිත්‍රපාල හීන්කෙන්ද මහතා, සහ ගරු නාගරික මන්ත්‍රීවරුන් වන පාලිත නිහාල් රූපසිංහ මහතා,රුවන් අමිල කුමාර යන මන්ත්‍රීවරුන් විසින් ඉදිරිපත් කරන ලද ප්‍රකාශයන් ඇතුළත් කරමින් 2020.12.14 දින පැවති විශේෂ සභා රැස්වීම් වාර්තාව පිළිගැනිම සුදුසු බවට ගරු නාගරික මන්ත්‍රී ඒ.එල්.බන්දුල කරුණාරත්න මහතාගේ යෝජනා කල අතර, ගරු නාගරික මන්ත්‍රී නඩරාජා රගුපති මහතා ස්ථිර කරන ලදින් මෙම වාර්තාව සභා සම්මත විය.**

**2.ගරු නගරාධිපතිතුමාගේ අදහස් හා නිවේදන -**  :-

**ගරු නගරාධිපති ජනක නිශාන්ත රත්නායක මහතා -** සියලු දෙනාට නැවතත් සුභ උදෑසනක් කියලා ප්‍රාර්ථනා කරනවා. අපේ උගත් ගරු මන්ත්‍රීතුමා කිව්වා අලුත් අවුරුද්දට සුභ පැතුවේ නැහැ කියලා අලුත් අවුරුද්ද පටන් ගත්තේ පළවෙනිදා . බණ්ඩාරවෙල මහා නගර සභාවේ නිලධාරී සියලු ‍දෙනා ගෙන්නලා ..........

 (සභාවේ ඝෝෂාව)

**ගරු නගරාධිපති ජනක නිශාන්ත රත්නායක මහතා** දැන් තියෙන්නේ මගේ අදහස් ප්‍රකාශ කිරීම සියළු දෙනා ඉඳගන්නකෝ ගරු මන්ත්‍රිතුමා ...

 (සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා**:- එහෙන් කතා කරනවා නම් අපිත් කතා කරනවා.

**ගරු නාගරික මන්ත්‍රී මොහොමඩ් නවුෂාඩ් මහතා**:- කතා කරන්න ඉතින්

**ගරු නගරාධිපති ජනක නිශාන්ත රත්නායක මහතා** :- ඉදගන්න ඔබතුමා

**ගරු නාගරික මන්ත්‍රී අනුර ජයසිංහ වත්තුහේවා මහතා**:- නැත්තම් අපිත් ඉල්ලනවා.

**ගරු නගරාධිපති ජනක නිශාන්ත රත්නායක මහතා**- ලැබුවා වූ 2021 වර්ෂය සුභම සුභ නව වසරක් වේවා. නියෝජ්‍ය නගරාධිපතිතුමා ඇතුළු සියළුම මන්ත්‍රී මණ්ඩලයටත් නාගරික කොමසාරිස්තුමා ඇතුළු සියළුම නිලධාරීන්ටත් මාධ්‍යවේදි මහත්වරුන්ටත් සභාව පටන් ගන්න කලින් මම ඔබ තමුන්නාන්සේලා 09 දෙනාට ස්තූතිවන්ත වෙනවා. බණ්ඩාරවෙල මහා නගර සභාවේ අයවැය සම්මත වූ අයවැයක් ලෙස නීතිපති තුමාගේ උපදෙස් ලබා ගත්න තැනට මේ සභාව ගෙනයාම පිළිබඳව ඒ සම්බන්ධයෙන් මම ඔබතුමාලට ස්තූතිවන්ත වෙමින් මම සභාවේ වැඩ කටයුතු ආරම්භ කරනවා. මම හිතන්නේ ඔබතුමන්ලා දිගින් දිගටම ලිපි ගැහැව්වා අරවා ගැහැව්වා මේවා ගැහැව්වා.පළාත් පාලන කොමසාරිස්තුමාට ලිඛිතව භාරදුන්නා. ආණ්ඩුකාරතුමාට ලිඛිතව භාර දුන්නා. අවසානයේ නිගමනය විදිහට බණ්ඩාරවෙල මහා නගර සභාවේ අයවැය සම්මත වූ අයවැයක් ලෙස ඊයේ දිනයේ නීතිපති වරයා විසින් පළාත් පාලන හා අභ්‍යන්තර ස්වදේශ කටයුතු ගරු අමාත්‍යතුමාට ලිපියකින් භාර දීලා තියෙනවා fax මඟින් අනිකුත් වාර්තාවන් ලැබුණු සැනින් මා හට ඉදිරියේදි ...........

 (සභාවේ අත් පොලසන්)

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා**:-ඕක අපිටත් දෙන්න අපිට ලැබෙන්න සලස්වන්න.

**ගරු නගරාධිපති ජනක නිශාන්ත රත්නායක මහතා** :- නෑ මේක පළාත් පාලන අමාත්‍යාංශයට

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා**:- ඔබතුමා ඔතන තිබ්බාට අපිට අකුරු පේන්නේ නැහැනේ.

**ගරු නාගරික මන්ත්‍රී අනුර ජයසිංහ වත්තුහේවා මහතා**:-ඒක ඔබතුමා සභා ගත කරා නම් . ඉල්ලීම අපේ අයිතියක්.නීතිපතිතුමා මොනවා ලියලා තියෙනවාද කියලා කවුද දන්නේ?

**ගරු නගරාධිපති ජනක නිශාන්ත රත්නායක මහතා** :- හරි ඔබතුමා ඉඳගන්නකෝ

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා/ ගරු නාගරික මන්ත්‍රී අනුර ජයසිංහ වත්තුහේවා මහතා**:- අපිට පිටපතක් ඕනි.

**ගරු නගරාධිපති ජනක නිශාන්ත රත්නායක මහතා**- 2021 අයවැය සම්මත කර ගැනීමට අදාල නීති උපදෙස් ලබා ගැනීම. උක්ත කරුණ සම්බන්ධයෙන් ඔබ විසින් එවන ලද ......

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා**-පොඩ්ඩක් ඉන්න නගරාධිපතිතුමා. අපි යැව්වේ නීතිපති තුමාට. ඔබතුමාට කොහොමද ඒක එව්වේ. අපිට එපැයි එවන්න.

**ගරු නාගරික මන්ත්‍රී මොහොමඩ් නවුෂාඩ් මහතා**:- ඒක නීතිපතිගෙන් අහන්න.

(සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා**:- ඔය ලිපිය සභා ගත කරන්න. කතාව ඉවරයිනේ.අපිට පිටපතක් දෙන්න. ඔබතුමා මෙතෙන්ට එන්න. මෙතුමා ඔතන වාඩිකරවන්න.

**ගරු නගරාධිපති ජනක නිශාන්ත රත්නායක මහතා**-පිටපත් ටිකක් ගහලා දෙන්න මන්ත්‍රිවරුන්ට

**ගරු නාගරික මන්ත්‍රී අනුර ජයසිංහ වත්තුහේවා මහතා**:- ජනක නගරාධිපති වුනේ අපරාදේ. නවුෂාඩ් නගරාධිපති වෙන්න තිබුනේ.

**ගරු නගරාධිපති ජනක නිශාන්ත රත්නායක මහතා** :- වෙන්ඩ නගරාධිපතිවරු ඉන්නවා අපි දන්නවා.

**ගරු නාගරික මන්ත්‍රී අනුර ජයසිංහ වත්තුහේවා මහතා**:- පුදුම අමාරුවක් තියෙන්නේ අපි කතා කරන්නේ සභාවේ මූලාසනය එක්ක.

(සභාවේ ඝෝෂාව)

**ගරු නාගරික මන්ත්‍රී එච්.එම්.නවුෂාඩ් මහතා -** එතුමා එක්ක ...........

**ගරු නාගරික මන්ත්‍රී නඩරාජා රගුපති මහතා** :- එතුමාට එවලා තියෙන්නේ එතුමා මූලාසනයේ ඉන්න නිසා.

**ගරු නාගරික මන්ත්‍රී අනුර ජයසිංහ වත්තුහේවා මහතා**:- ගිය සැරෙත් අපිව නොමග යැව්වේ මේ ගොල්ලෝ තමයි නගරාධිපතිතුමා මතක තියාගන්න ඔබතුමා.

(සභාවේ ඝෝෂාව)

**ගරු නගරාධිපති ජනක නිශාන්ත රත්නායක මහතා**- ඒවා අදාල නැහැ.

(සභාවේ ඝෝෂාව)

**ගරු නගරාධිපති ජනක නිශාන්ත රත්නායක මහතා -** පොඩ්ඩක් නිහඩව ඉන්නකෝ

**ගරු නාගරික මන්ත්‍රී මොහොමඩ් නවුෂාඩ් මහතා**:- කාටද වැරදුනේ..

(සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා -** මතක් කර ගන්න

**ගරු නගරාධිපති ජනක නිශාන්ත රත්නායක මහතා** -අපේ ගෙදර ආපු හැටිත් ඔබතුමා මතක තියාගන්න චමින්ද විජේසිරි මන්ත්‍රීතුමා .........

**ගරු නාගරික මන්ත්‍රී අනුර ජයසිංහ වත්තුහේවා මහතා**:- ආවා ... නෑ කියන්නේ නැහැනේ.

**ගරු නගරාධිපති ජනක නිශාන්ත රත්නායක මහතා**- අපේ ගෙදර ඇවිල්ලා ස්වාධීන කණ්ඩායමට දාන්න කතා කරපු ඒවත් මතක තියාගන්න

**ගරු නාගරික මන්ත්‍රී අනුර ජයසිංහ වත්තුහේවා මහතා**:- මම කතා කරා අපි නෑ කියන්නේ නැ

**ගරු නාගරික මන්ත්‍රී මොහොමඩ් නවුෂාඩ් මහතා**:- ඒ ගොල්ලෝ වාසි ගන්න තමයි....

(සභාවේ ඝෝෂාව)

**ගරු නගරාධිපති ජනක නිශාන්ත රත්නායක මහතා** :- ජනාධිපතිතුමා ලගට යන්න සුදු ෂර්ට් මහගත්ත කෙනා මට කියන්න එන්න එපා.

**ගරු නාගරික මන්ත්‍රී අනුර ජයසිංහ වත්තුහේවා මහතා**:- මට බැරි වුනාට මම ඔබතුමාට සුභ පතනවා. ඔබතුමා නගරාධිපති. මේ මේ මෙහේ කොහේවත් ඉන්න මේ.....

**ගරු නගරාධිපති ජනක නිශාන්ත රත්නායක මහතා** :- ඔබතුමා ඉදගන්න.

**ගරු නාගරික මන්ත්‍රී නඩරාජා රගුපති මහතා**- එහෙම කියන්න එපා කොහේවත් ඉන්න කියලා. එතුමා මන්ත්‍රීවරයෙක්.

**ගරු නාගරික මන්ත්‍රී මුදිතා ඒකනායක මහත්මිය**:- තේරී පත් වී ආ මන්ත්‍රීවරයෙක්

**ගරු නගරාධිපති ජනක නිශාන්ත රත්නායක මහතා** - පිනට පහල වෙච්ච අය නෙවෙයි.

**ගරු නාගරික මන්ත්‍රී නඩරාජා රගුපති මහතා**:- ඡන්දයෙන් පත් වෙච්ච මන්ත්‍රීවරයෙක්

 (සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා**:- ඔබතුමා මාව වාඩි කරන්න යන්නේ මෙතුමන්ලා වාඩි කරවන්න.

**ගරු නගරාධිපති ජනක නිශාන්ත රත්නායක මහතා** :- හරි එතුමන්ලා වාඩි වෙයි.ඒ ගොල්ලෝ වාඩි වෙලා ඉන්නේ.

**ගරු නාගරික මන්ත්‍රී අනුර ජයසිංහ වත්තුහේවා මහතා**:- සාධාරණයක් නැහැනේ ඒකේ.

**ගරු නගරාධිපති ජනක නිශාන්ත රත්නායක මහතා** :- මගේ අදහස් නිවේදන ඉදිරිපත් කරනවා. නීතිපතිවරයා විසින් එවලා තියෙන ලිපිය සභාවේ සියළු මන්ත්‍රීවරුන්ට හම්බ වෙයි. මම හිතන්නේ අපි වසරක් දෙකක්, තුනක් ප්‍රශ්ණ නැතුව ආවා. නමුත් කෙලෙහිගුණ නොදත් මිනිසුන් නලින් සූරියගේ කියන නාමයට කරන හිරිකිත වැඩ සම්බන්ධයෙන් මම කනගාටු වෙනවා.ඒ වගේම මම අද ලැජ්ජා වෙනවා. මේ මහා නගර සභාවේ වසර 06 ක් මේ පුටු තුනේ ඉදගෙන විදපු දුක් මතක නැති කෙනෙක් මේ මහා නගර සභාවේ මන්ත්‍රීවරයෙක් කරලා නියෝජ්‍ය නගරාධිපති කරපු එක ගැන මම කනගාටු වෙනවා. ස්වාධීන කණ්ඩායමේ නායකයා විදිහට

**ගරු නියෝජ්‍ය නගරාධිපති මිත්‍රපාල හීන්කෙන්ද මහතා**- ඒක මම......

**ගරු නගරාධිපති ජනක නිශාන්ත රත්නායක මහතා** :- ඔබතුමාගේ අදහස් ප්‍රකාශ කිරීමේදී කතා කරන්න. අත්පුඩියක් අනිවාර්යෙන් ගහන්න. ඔබතුමාලා වගේ මම හිතුවේ චමින්ද විජේසිරි ගරු නගරාධිපතිවරයා මේ නගර සභාවේ ඔබතුමාට ගහපු ගැහිල්ලට කරපු දේට සැලකිල්ලක් වශයෙන් තමයි මම මේ දේ කරේ. ඒක මතක තියාගන්න.

**ගරු නියෝජ්‍ය නගරාධිපති මිත්‍රපාල හීන්කෙන්ද මහතා -** මගේ දිවුරුම් පෙත්සම් අරන් මාව එළියට දාන්න ගහපු ගැට මතක් කර ගන්න.

**ගරු නගරාධිපති ජනක නිශාන්ත රත්නායක මහතා**- දිවුරුම් ප්‍රකාශය අත්සන් කරානේ ඔබතුමා.

**ගරු නියෝජ්‍ය නගරාධිපති මිත්‍රපාල හීන්කෙන්ද මහතා**:- ඔව්.

**ගරු නගරාධිපති ජනක නිශාන්ත රත්නායක මහතා** :- එහෙනම් හරි. ඒක ලියාගන්න දිවුරුම් පෙත්සම අත්සන් කරානේ? ඉල්ලා අස්වීම අත්සන් කරානේ. අත්සන් කරානේ ඔබතුමා.

**ගරු නියෝජ්‍ය නගරාධිපති මිත්‍රපාල හීන්කෙන්ද මහතා**:- ඔව්

**ගරු නගරාධිපති ජනක නිශාන්ත රත්නායක මහතා** :- ඒකත් ලියාගන්න.

**ගරු නාගරික මන්ත්‍රී අනුර ජයසිංහ වත්තුහේවා මහතා**:- ඔබතුමා න්‍යාය පත්‍රයෙන් පිට යන්නේ නගරාධිපතිතුමා.

**ගරු නගරාධිපති ජනක නිශාන්ත රත්නායක මහතා** :- මගේ අදහස් දැක්වීමේදී එතුමා...

(සභාවේ ඝෝෂාව)

**ගරු නගරාධිපති ජනක නිශාන්ත රත්නායක මහතා** :- මම කතා කරන්නේ සභාව ගැන ඒ නලින් සූරියගේ මැතිතුමා එක්ක ස්වාධීන කණ්ඩායමක් විදිහට පත්වෙලා වසර 03 ක් එතුමාගේ අභාවයෙන් පස්සේ වසර 02 ක් අපි නිහඩව සේවය කරා. ජනතාවට අද ජනතාව සතුටින් ඉන්නේ. කවුරු මොන දේ කරත් මොන කතාව කරත් බණ්ඩාරවෙල නගරයේ සංවර්ධනය සීවලී පාර සංවර්ධනය ............

(සභාවේ ඝෝෂාව)

**ගරු නගරාධිපති ජනක නිශාන්ත රත්නායක මහතා** - ඔබතුමා පාඩුවේ ඉන්නකෝ ඔබතුමා හැම වෙලාවෙම මැදින් පනිනවා. අපි සංවර්ධනය කරලා ලබන අවුරුදු 1 ½ හෝ දෙකක් කාළය තුළ ස්වාධීන කණ්ඩායම විදිහට මන්ත්‍රීවරු ඉන්න කණ්ඩායම එක්ක එකතු වෙලා මේ ගමනක් යන්න කටයුතු කරනවා. මේ සභාව අවසානයේ අද දින ගැටළු මොන ආකාරයෙන් ආවත් මම මට එන අභියෝග සියල්ල ජය ගන්නවා. මගේ වයසත් එක්ක මට ආපු අභියෝග මීට වැඩියි. ඒ නිසා ඔබ තමුන්නාන්සේලා කලබල විය යුතු නැහැ. ඉදිරි වසර 2 ½ මෙතැන මාත් එක්ක සහයෝගයෙන් වැඩ කරන ගරු මන්ත්‍රීතුමන්ලා සියලු දෙනා එක්ක එකතුවෙලා මගේ ගමන මම යනවා. ඒක නිසා දේශපාලනය තව කියන්නේ හරි අමුතු දෙයක්. ඔබ හිතාගෙන ඉන්න දේශපාලනය අවුරුදු 2 ½ නැවත දේශපාලනය තියෙනවා. ඒ දේශපාලන මැතිවරණයේදී තමන් කැමති කෙනෙක්ට මේ පුටුවට එන්න ආසාවක් තියෙනවා නම් මැතිවරණයට ඉදිරිපත් වෙලා ඒක ජයග්‍රහණය කරලා මේ පුටුවට එන්න පුළුවන්. ඒ අවස්ථාව ඔබ තමුන්නාන්සේලා මැතිවරණ කාලයේදී ඒ කටයුතු කරන්න ඔබේ හිතේ තියෙන දේවල් මේ පුටුවට ආවට පස්සේ කරන්න ඔබ තමුන්නාන්සේලාට නොදන්න දෙයක් තියෙනවා නම් මම කණ්ඩායම් නායකයා විදිහටත් බණ්ඩාරවෙල මහා නගර සභාවේ බලය 52% ට වැඩි බලයක් තියෙන නිසා අයවැය ලේඛණය පරාද වුනත් අයවැය ලේඛණය ජයග්‍රහණය කරත් අයවැය ලේඛනයට කුමන දේ කරත් කණ්ඩායම් නායකයා විදිහට නැවත මේ නගර සභාවේ තනතුරු පත් කිරීමේ බලධාරියා මම. නැවත තනතුරු පත් කිරීමේ බලධාරියා වෙනකොට ඔබ තමුන්නාන්සේලා නොහිතන දෙයක් තියෙනවා. නැවත පත් කරන්නෙත් මම මේ කටයුතු කාරණා ගැන ඔබ සභාවේ හැසිරෙන විදිහ ගැන ඔබගේ දැනුම ඔබ පරීක්ෂා කර බලන්න රීති / නීති/ මහා නගර සභා ආඥා පණත ගැන නොදැනුවත්ව ඇවිල්ලා තර්ක ගෙනල්ලා වැඩක් නැහැ. ඒ නිසා නීතිපතිවරයා කියන්නේ මේ මහා නගර සභාවේ අයවැය වැය ශීර්ෂයෙන් වැය ශීර්ෂයට කතා කරලා ඔබතුමන්ලා බලාපොරොත්තු වුනේ 2012 අංක 21 දරණ සංශෝධිත පණත මගින් මේ අයවැය ලේඛනය මා ඉල්ලා අස්විය යුතුයි කියන මාතෘකාව යටතේ තමයි එදා ඔබතුමාලා කටයුතු කලේ.හැබැයි ඒ අවශ්‍ය කටයුතු වලදි මාත් නීතිය පිළිබඳ පළාත් පාලන නීතිය පිළිබඳ හදාරලා තියෙනවා. මා දන්නවා කල යුතු දේ. ඔබතුමන්ලා එකඟ වුනත් නැතත් ඔබතුමන්ලා විසින් සභාවට ඉදිරිපත් කරන ලද සියළුම සංශෝධන වලට මාගේ එකඟතාවය පළකලා. සියළු සංශෝධන වලට එකඟ වුනේ නැත්තම් තමයි. නැවත සභාව දින 14 කින් සභාව පැවැත්විය යුතු වන්නේ ඒ නිසා අපිට කරන්න තියෙන කාරණාව අපි කරලා ඉවරයි. ඉදිරි කාලය තුළ අපේ වැඩ කරන්න ඕනි විදිහ හදාගෙන අපි බණ්ඩාරවෙල ජනතාවගේ ඡන්ද අරගෙන නගර සභාවට ආවේ මේක ඇතුළේ අනවශ්‍ය ප්‍රශ්ණ හදාගෙන ගහ මරාගන්න නෙවෙයි. වැඩක් කරන්න. දේශපාලනික වශයෙන් තමන්ගේ කොට්ඨාශ වලට වැඩ කරගන්න බැරුව මාත් එක්ක තියෙන පුද්ගලික තරහවල් මත මාත් එක්ක තියෙන පුද්ගලික ප්‍රශ්ණ මත වෙනත් හේතුන් මත තමන්ගේ කොට්ඨාශයට වැඩ නොකිරීම සම්බන්ධයෙන් මාගේ අතට කනට ඔලුවට අත හෝදලා වැඩක් නැහැ. තමන්ගේ වැරද්ද තමන් පිළිගන්න. කොට්ඨාශයේ වැඩ කරනකොට කොට්ඨාශයේ අවශ්‍යතාවය තේරුම් ගත්ත මන්ත්‍රීවරු කොතනද ඉන්නේ කියලා තමන්ට තේරෙනවා. කොට්ඨාශයේ වැඩ කරන මන්ත්‍රීවරු ගමේ මළගෙවල් වලට ගමේ දාන ගෙවල් වලට ගිහිල්ලා ගමේ පාරට ගිහිල්ලා පාර සුද්ධ කරන හැටි බලලා ශක්තියෙන් වැඩ කරපු කොට්ඨාශ වල මන්ත්‍රීවරයාට තැන තියෙනවා. ඒක නැති වෙච්ච මන්ත්‍රීවරු තමන් ගැන හිතන්නේ තමන් මේ නගරාධිපතිවරයා එක්ක වැඩ කරන්නේ බැරිකම නෙවෙයි. තමන්ට නොහැකියාව පෙන්වන එක තමයි එතුමන්ලා ඒ කරන්නේ ඒක මට අදාල කාරණාවක් නෙවෙයි. ඒ නිසා අපි සියලු දෙනා බණ්ඩාරවෙල මහා නගර සභාවේ ජනතාව UNP එකෙන් තේරී පත් වෙච්ච මන්ත්‍රීවරු ඉන්නේ ඡන්දෙ දිනපු මන්ත්‍රීවරු නැහැ.අපි සියළු දෙනා කොට්ඨාශ 09 ජයග්‍රහණය කරලා දිනපු මන්ත්‍රීවරු ඉන්නේ. අපිට වගකීමක් තියෙනවා ඡන්දය දුන්න 8632 ක ජනතාව ගැන ඒ ජනතාවගේ මහන්සිය ගැන. ඒ මිනිසුන්ට මේ නගර සභාවේ කඩ අච්චු ගහන්න photocopy මැෂින් එකක් නැහැ. 8632 කට කඩ දෙන්න ක්‍රමවේදයක් නැහැ ජනතාවගේ අවශ්‍යතාවය තේරුම් අරගෙන ජනතාවගේ ගමේ අවශ්‍යතාවය තේරුම් අරගෙන ඒකට තමයි කොට්ඨාශයේ මන්ත්‍රීවරු පත්කරේ. කොට්ඨාශයේ මන්ත්‍රීවරයා telephone එක answer කරන්නේ නැත්තම් , මළ ගෙදරකට යන්නේ නැත්තම් ගමේ අවශ්‍යතාවය තේරුම් අරගෙන කටයුතු කරන්නේ නැත්තම් ඒක මගේ වැරැද්දක් නෙවෙයි. ඒක කොට්ඨාශයේ මන්ත්‍රීවරයාගේ වැරැද්ද ඒ වැරැද්ද හදාගෙන ඉදිරි නගර සභාවේ මොනම හේතුවක් නිසාවත් මම නගරාධිපතිවරයා විදිහට තව අවුරුදු 2 ½ ක් හෝ 1 ½ ක් ඉන්නවා. මේ කාලය තුළ ඔබ කරන දේ මේ නගර සභාව යන්නේ බණ්ඩාරවෙල මහා නගර සභාව වසර 06 ක් දුක් විදපු මිනිස්සු අරන් දුන්නු නගර සභාවක් .අපේ අමාරුවට ඡන්දේ දුන්නේ නැහැ. අපිට ඡන්දය දෙන්න ඕනි නිසා නෙවෙයි ඡන්දය දුන්නේ එදා බැට කාපූ මිනිස්සු අපිට ඡන්දය දුන්නේ. මේ නගර සභාවේ අද බණ්ඩාරවෙලමහා නගර සභාවේ නගරාධිපතිතුමා විදිහට මම කාටහරි තර්ජනය කරලා තියෙනවාද? කාට හරි ගහන්ඩ ගිහිල්ලා තියෙනවාද? ප්‍රශ්ණයක් තියෙනවා නම් කතා කරන්න එහෙම නැතුව මේ නගර සභාවේ අඩු පාඩු කම් හොයන්නේ නැතුව ඒ මන්ත්‍රීවරයාගේ අඩුපාඩු ඔහුම දකිනවා නම් ඒ වැරැද්ද ඔබම හදාගන්න. මම ඒක කියන්නේ මගේ අදහස් හා නිවේදන තුළ අපි බලාපෙරොත්තු වෙනවා. ඉදිරි අවුරුදු 1 ½ තුළ මේ නගර සභාව කොක්කෙන් හෝ කෙක්කෙන් මම මේ පුටුවේ ඉන්නකම් හොඳින් හෝ නරකින් මේ නගර සභාව ජනතාවට සේවය කරන්න ගෙනියනවා. අපි පළවෙනිදා රැකියා 12 ක් දුන්නා. මේ හැම මන්ත්‍රීවරයෙක්ටම මම කතා කරලා දුරකථන ඇමතුමක් අරගෙන කතා කරලා රැකියා දුන්නා. ඔබතුමාලට ඒවා මතක නැහැ. ඔබතුමාලට ඒ කෙලෙහි ගුණයවත් නැහැ. ගමෙන් ගෙනල්ලා නයි නටවන්න ගෙනල්ලා දාලා නැහැ. රස්සාව දුන්නේ telephone call කරලා ඔබතුමාලා ඒ කරපු දේටවත් කෙලෙහි ගුණේ නැහැ ඒ රස්සා ටික දීලා අපි ආරම්භ කරනවා. වැඩ පිළිවෙල මේ සතිය අවසානය වනකොට තව රස්සා 25,26 ක් දීලා අපිට නලින් සූරියගේ මැතිතුමා කාඩර් එක අනුමත කරලා රස්සා 300 ක් හදලා තමයි මේ නගර සභාව මහා නගර සභාවක් බවට පත් කලේ චමින්ද විජේසිරි හිටපු නගරාධිපතිතුමා එතුමාගේ දක්ෂතාවය මත එතුමා රස්සා ටික දිලා එතුමා පාර්ලිමේන්තුවට ගියා. නොහැකියාව තියෙන දෙන්නෙක් ඉන්නවා මේ කණ්ඩායමේ චමින්ද මන්ත්‍රීතුමාට, චමින්ද නගරාධිපතිතුමාට තියෙන බුද්ධිය ඒක නිසා තමයි ඔහුට දේශපාලනික වශයෙන් මේ පුටුවල ඉදගන්න ලැබුනේ එතුමාට තියෙන බුද්ධිය තිබ්බා නම් එතුමාමේ නගර සභාව හොඳින් හෝ නරකින් කොමසාරිස්වරු 08 දෙනෙක් මාරු කරා. අපි තනි කොමසාරිස්වරයෙකුගෙන් මෙච්චර කාලයක් වැඩ කිලේ. නිලධාරී මණ්ඩලයේ කිසි කෙනෙකුට පහර ගහලා නැහැ. හැබැයි තගරිය දානවා නම් තගරිය දාගෙන යනවා. ඒ තත්ත්වයට පත් නොකරගෙන මේ මහා නගර සභාවේ වැඩ කටයුතු කරගෙන යන්න. මේ අවුරුද්දේ ජනතා සේවයට කැප වෙන්න. වසර 2 ½ න් 1 ක් කොරෝනා ප්‍රශ්ණය මේ රටේ ප්‍රශ්ණයක් තිබ්බා. මුදල් ප්‍රතිපාදන මිනිසුන්ට සල්ලි තිබ්බේ නැහැ. මේ නගර සභාවට සල්ලි ලැබුනේ නැහැ. හැබැයි ආයතනයක් විදිහටමේ නගර සභාව කරගෙන ගියා. .. ඒක නිසා අපි සියලු දෙනා එකතු වෙලා මේ කටයුතු සාර්ථකව ඉස්සරහට කරගෙන යන්න 2021 වර්ෂය නැවත වතාවක් අපි අතර තියෙන ගැටළුවක් ප්‍රශ්ණයක් තියෙනවා නම් සියළු දෙනා සභිකයෝ මා නගරාධිපතිවරයා විදිහට ඉන්නකොට නියෝජ්‍ය නගරාධිපතිවරයා විදිහට ඔහොම ඉන්නකොට අනික් සියලු දෙනා සභිකයෝ. මම ආරාධනා කරනවා මාත් එක්ක එකතු වෙලා කොට්ඨාශ වලට වැඩ කරන්න. ගරු ලක්ෂ්මන් මන්ත්‍රීතුමාට මට ගිය සතියේ කතා කරා පාරවල් වල විස්තර ගන්න හදපු නැති ටික.ඔබතුමා මට මැසේජ් කරලා විස්තර ටික ලබා දුන්නා සහයෝගයෙන් වැඩ කරනවා කියන්නේ ඒක. ඔබතුමා වතුර බවුසරයක් ඉල්ලුවොත් ජීවිතේට නොදි ඉදලා නැහැ. ඔබතුමා ප්‍රශ්ණයක් කීවොත් මේ නගර සභාවේ මම ඒක නොකර ඉදලා නැහැ. මේ කණ්ඩායමේ කිසිම කෙනෙක් ගැන මම එහෙම වැරදි වැටහීමකින් කටයුතු කරලා නැහැ. හැම කෙනාටම උදව් කරලා තියෙනවා. ඒක නිසා මේ නගර සභාවේ වැඩ කටයුතු ඉදිරියේදී සාර්ථකව කරගෙන යන්න ඉදිරියේදී මේ වැඩ කටයුත්ත පිළිබඳව අපි මහා නගර සභාවේ ඉදිරි අනාගතය ගැන සිතා කටයුතු කරන්න කියමින් ලැබුවා වූ 2021 වර්ෂය සුභම සුභ නව වසරක් වේවා යැයි කියා ප්‍රාර්ථනා කරමින් මගේ අදහස් දැක්වීම මෙසේ නිමා කරනවා. බොහොම ස්තූතියි.

**3. සභාව අමතා එවන ලද ආයාචන, පෙත්සම්,පැමිණිලි සහ සංදේශ සභාව හමුවේ තැබිම.**

**3-1 අසනීප තත්ත්වයේ පසුවන බැවින් 2021.01.12 දින පැවැත්වෙන මාසික මහා සභා රැස්වීමට තමා හට සහභාගි විය නොහැකි බැව් දන්වා ගරු නාගරික මන්ත්‍රීනි එම්.එම්.උදයංගනි මාරසිංහ මහත්මිය විසින් එවා ඇති ලිපිය -**

**ගරු නගරාධිපති ජනක නිශාන්ත රත්නායක මහතා** :- හදිසි ශල්‍යකර්මයක් සිදුකිරිමට ඇති බැවින් කියලා ලිපියක් එවලා තියෙනවාඒ අනුව එතුමියට නිවාඩු අනුමත කරදෙන මෙන් ඉල්ලා සිටිනවා.

තමා අසනීප තත්ත්වයේ පසුවන බැවින්, 2021.01.12 දින පැවැත්වෙන මාසික මහා සභා රැස්වීමට සහභාගි විය නොහැකි බැව් දන්වා ගරු නාගරික මන්ත්‍රී එම්.එම්.උදයංගනි මාරසිංහ මහත්මිය විසින් එවා ඇති ලිපිය සභාව හමුවේ තබන ලදුව, ගරු නාගරික මන්ත්‍රීනි එම්.එම්.උදයංගනි මාරසිංහ මහත්මිය හට 2021.01.12 දින අසනීප නිවාඩු අනුමත කිරිමසුදුසු බවට මෙදින සභාවේ සිටි ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා ඇතුලු නාගරික මන්ත්‍රීවරුන් වන නඩරාජා රගුපති මහතා, එච්.එම්.නවුෂාඩ් මහතා, ඒ.එල්.බන්දුල කරුණාරත්න මහතා ,ප්‍රියන්ත ලීලසේන කරුණාරත්න මහතා, පාලිත නිහාල් රූපසිංහ මහතා,එච්.ඒ.ගාමිණි සරත්චන්ද්‍ර මහතා,රුවන් අමිල කුමාර මහතා,මුදිතා ඒකනායක මහත්මිය, අනුර ජයසිංහ වත්තුහේවා මහතා, එල්.ඩබ්ලිව්.ලක්ෂ්මන් විජේසිරි මහතා, අඩෛයිකප්පන් ගනේෂන් මහතා, ,පී.පී.දේවිකා ලසන්ති මහත්මිය.ඩි.එම්.ඥාණවති මහත්මිය,ජි.වයි.ඒ.සරත්චන්ද්‍ර පද්මකුමාර මහතා විසින් තම තමන්ගේ අත් එසවීමෙන් එකගතාවය ප්‍රකාශ කල බැවින් ගරු නාගරික මන්ත්‍රීනි ජීඑම්.එම්.උදයංගනි මාරසිංහ මහත්මිය හට අසනීප නිවාඩු ලබාදීම ඒකමතිකව සභා සම්මත විය.

3-2 **ගරු නියෝජ්‍ය නගරාධිපති මිත්‍රපාල හීන්කෙන්ද මහතා සහ ගරු නාගරික මන්ත්‍රි පාලිත නිහාල් රූපසිංහ මහතා, ගරු නාගරික මන්ත්‍රී රුවන් අමිල කුමාර මහතා විසින් ඉදිරිපත් කර ඇති ලිපි -** (ගරු නගරාධිපතිතුමා විසින් ඉහත නම් සදහන් මන්ත්‍රීවරුන් තිදෙනා විසින් 2020.12.14 දින පැවති විශේෂ සභා රැස්වීමේ විවාද අවස්ථාවේදි සිදුවුණ සිද්ධින් සම්බන්ධයෙන් ලබාදී තිබු ලිපි සභා ගත කරන ලදි.)

**ගරු නගරාධිපති ජනක නිශාන්ත රත්නායක මහතා -** රුවන් අමිල කුමාර මහතා, පාලිත නිහාල් රූපසිංහ මහතා, මිත්‍රපාල හීන්කෙන්ද මහතා ඊයේ දිනයේ fax මගින් බණ්ඩාරවෙල මහා නගර සභාවේ නාගරික කොමසාරිස්තුමාට ලිපියක් භාරදීලා තියෙනවා. අයවැය සභාවට සම්බන්ධ වීම සම්බන්ධයෙන්.විවාද අවස්ථාවේ කියපු කාරණා ටික තමයි මේකේ ඇතුළත් කරලා තියෙන්නේ.ඒ ලිපිය මම සභාගත් කරනවා.

**4. යථා පරිදි කල් දී ඇති ප්‍රශ්ණ -** මෙදින සභාවට ඉදිරිපත් කිරිම පිණිස යථා පරිදි කල් දී ඇති ප්‍රශ්ණ කිසිවක් නොවුණි.

**5. යථා පරිදි කල් දී ඇති යෝජනා :-**

**ගරු නගරාධිපති ජනක නිශාන්ත රත්නායක මහතා විසින් ඉදිරිපත් කර ඇති යෝජනා -**

5.1 “ මහා නගර සභා ආඥා පණතේ 26(1) වගන්තියේ විධිවිධාන ප්‍රකාරව 2021 වර්ෂය සදහා බණ්ඩාරවෙල මහා නගර සභාවේ **මුදල් හා නීති සම්පාදනය පිළිබද ස්ථාවර කමිටුවට** නගරාධිපති නිළ බලයෙන් පත්වන බැවින්, අනෙකුත් සාමාජිකයින් **පස්දෙනා** ඡන්ද පත්‍රිකා මාර්ගයෙන් තෝරා ගැනීම සුදුසු බවට ගරු සභාවට යෝජනා කරමි.”

**ගරු නගරාධිපති ජනක නිශාන්ත රත්නායක මහතා -** යෝජනාව පිළිඅරගෙන ස්ථිර කරන්න.

**ගරු නාගරික මන්ත්‍රී අනුර ජයසිංහ වත්තුහේවා මහතා -** ගරු නගරාධිපතිතුමනි, 252 අධිකාරිය යටතේ ඔබතුමා විසින් ඉදිරිපත් කරනු ලැබු යෝජනාව මේ සභාවට පිළිගන්නා හැටියට මම යෝජනා කරනවා.

**ගරු නාගරික මන්ත්‍රී ඒ.එල්.බන්දුල කරුනාරත්න මහතා -**  මම ස්ථිර කරනවා.

**ගරු නගරාධිපති ජනක නිශාන්ත රත්නායක මහතා -** මේ යෝජනාව ස්ථිර කිරිම සමග ඉදිරි කාරණාව සදහා ඡන්ද ගණන් කිරිම සහ ඡන්ද පත්‍රිකා බෙදිමට අවශ්‍ය කටයුතු කරන්න.බණ්ඩාරවෙල මහා නගර සභාවේ සභා කටයුතු පිළිබද ලේකම්තුමා.ගණකාධිකාරිතුමා, පරිපාලන නිළධාරිතුමන්, යන කණ්ඩායම ඒ සදහා සුදුසුයි කියලා මම හිතනවා. ඒ කණ්ඩායම මෙතෙන්ට පත්කරගන්නා ලෙසත්,ඒ අනුව ඔබ විසින් ඔබට ලැබෙන ඡන්ද පත්‍රිකා පුරවා මා හට ලබාදෙන ලෙස ගරු සභාවට යෝජනා කරනවා.

**ගරු නාගරික මන්ත්‍රී අනුර ජයසිංහ වත්තුහේවා මහතා -** ගරු නගරාධිපතිතුමනි, මන්ත්‍රීවරයෙකුගේ වරප්‍රසාදයක් හැටියට මම ඔබතුමාගෙන් ඉතාමත් ගෞරවයෙන් ඉල්ලා සිටිනවා. ඡන්ද ගණන් කිරිමේ අවස්ථාවට ඔබතුමාගෙන් කවුරුන් හෝ කමක් නැහැ. විපක්ෂය හැටියට මට ඡන්දය ගණන් කරන අවස්ථාවට සහභාගි වෙන්න අවස්ථාව දෙන්න ......

**ගරු නගරාධිපති ජනක නිශාන්ත රත්නායක මහතා -** ගරු මන්ත්‍රීතුමා මේ ඡන්පත්‍රිකා මාර්ගයෙන් කරන්නේ. ගණන් කිරිමේ ස්ථානයට ...........

**ගරු නාගරික මන්ත්‍රී අනුර ජයසිංහ වත්තුහේවා මහතා -** අපිට ........

**ගරු නගරාධිපති ජනක නිශාන්ත රත්නායක මහතා -** එහෙනම් ඡන්ද පත්‍රිකා දෙන්න ඕනි නැහැනේ ගරු මන්ත්‍රීතුමා.

**ගරු නාගරික මන්ත්‍රී අනුර ජයසිංහ වත්තුහේවා මහතා -**  නෑ නෑ ඡන්ද .........................

**ගරු නාගරික මන්ත්‍රී එල්.ඩබ්ලිව් ලක්ෂ්මන් විජේසිරි මහතා** - හරියට ඡන්දය ගණන් කරන්න එතුමා දාන්න ....

**ගරු නගරාධිපති ජනක නිශාන්ත රත්නායක මහතා -** එහෙම අවශ්‍යතාවයක් නැහැ ගරු සභාවේ එහෙම දෙන්න බැහැ. එහෙනම් ඡන්ද පත්‍රිකා ඕනි නැහැ මම නම් ටික යෝජනා කරන්නම්.ඡන්ද පත්‍රිකාවක් දීලා ඡන්දය ගන්නේ රහස් ඡන්දයකින්.

**ගරු නාගරික මන්ත්‍රී එච්.එම්.නවුෂාඩ් මහතා -** රහස් ඡන්දයක් තියෙන්නේ.කොහොමද එහෙම ඉල්ලන්නේ

 ( සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා -**  නිළධාරින්ට මොකුත් කියන්නේ නැහැ.

**ගරු නගරාධිපති ජනක නිශාන්ත රත්නායක මහතා -** එහෙනම් 17 දෙනාම එතෙන්ට යන්න ඕනි.

**ගරු නාගරික මන්ත්‍රී අනුර ජයසිංහ වත්තුහේවා මහතා -**  හරි ඕනි නැහැ හරි , හරි

**( මෙම අවස්ථාවේදි මුදල් හා නීතී සම්පාදනය පිළිබද ස්ථාවර කමිටුවට කමිටු සාමාජිකයින් 05 දෙනෙකු තෝරා පත්කර ගැනිම සදහා වු ඡන්ද පත්‍රිකා ගරු නියෝජ්‍ය නගරාධිපතිතුමා ඇතුලු සියලුම ගරු මන්ත්‍රීවරුන් වෙත ලබා දෙන ලදි)**

**ගරු නාගරික මන්ත්‍රී අනුර ජයසිංහ වත්තුහේවා මහතා -**  ගරු නගරාධිපතිතුමා මගේ ඡන්ද පත්‍රිකාවේ පිටුපස මගේ අත්සන යොදලා මගේ නිළ මුද්‍රාව තියෙනවා.නගරාධිපතිතුමා ඒක මම සභාවට පැහැදිලිවම පෙන්නනවා. මට හදිස්සියක් වුනොත් බලන්න අවශ්‍යතාවය තියෙනවා. නිළධාරි සැක නැහැ.නිළධාරි අපිට වැඩිය ෂුවර්.ඒ මිනිස්සුන්ට පෙන්ෂන් එක එපැයි. ඒ නිසා ඒක හරියට කරයි.

**ගරු නගරාධිපති ජනක නිශාන්ත රත්නායක මහතා -** මුදල් හා නීතී සම්පාදනය පිළිබද ස්ථාවර කමිටුවට තේරි පත්වු අයගේ නම් මම කියනවා.

1. මිත්‍රපාල හීන්කෙන්ද මහතා - ඡන්ද 15
2. අඩෛයිකප්පන් ගනේෂන් මහතා - ඡන්ද 15
3. ඒ.එල්.බන්දුල කරුණාරත්න මහතා - ඡන්ද 09
4. එච්.එම්.නවුෂාඩ් මහතා - ඡන්ද 09
5. එල්.ඩබ්ලිව්.ලක්ෂ්මන් විජේසිරි මහතා - ඡන්ද 09

**ගරු නගරාධිපති ජනක නිශාන්ත රත්නායක මහතා -** ඒ අනුව මුදල් හා නීති සම්පාදනය පිළිබද ස්ථාවර කමිටුවේ ලැයිස්තුව -

1. නගරාධිපති ජනක නිශාන්ත රත්නායක මහතා
2. මිත්‍රපාල හීන්කෙන්ද මැතිතුමා
3. අඩෛයිකප්පන් ගනේෂන් මැතිතුමා
4. ඒ.එල්.බන්දුල කරුණාරත්න මැතිතුමා
5. එච්.එම්.නවුෂාඩ් මැතිතුමා
6. එල්.ඩබ්ලිව්.ලක්ෂ්මන් විජේසිරි මැතිතුමා

**ගරු නගරාධිපති ජනක නිශාන්ත රත්නායක මහතා -** ඒ අනුව මුදල් හා නීති සම්පාදනය පිළිබද ස්ථාවර කමිටුව සභාවේ පිලිගන්නා ලෙස ඉල්ලා සිටිනවා.

**ගරු නාගරික මන්ත්‍රී එච්.එම්.නවුෂාඩ් මහතා** - ඉහත නම් පිළිගැනිම සුදුසු බවට මම යෝජනා කරනවා.

**ගරු නාගරික මන්ත්‍රී නඩරාජා රගුපති මහතා** - ස්ථිර කරනවා.

**ගරු නාගරික මන්ත්‍රී අනුර ජයසිංහ වත්තුහේවා මහතා -** නගරාධිපතිතුමා, අනෙක් මන්ත්‍රීවරු ගත්ත ඡන්ද අපිට කියන්න බැරිද කොච්චරද කියලා.

**ගරු නගරාධිපති ජනක නිශාන්ත රත්නායක මහතා -** ලැයිස්තුව තියෙනවානේ ඡන්ද නාම ලේඛණය එක්ක එවලා තියෙනවා.ඔබතුමාලාට මේක පරික්ෂා කරන්න පුලුවන්. ඡන්ද නාමලේඛණය හා අනෙකුත් ටික ගන්න පුලුවන් ලේකම්තුමා ........

**ගරු නාගරික මන්ත්‍රී අනුර ජයසිංහ වත්තුහේවා මහතා -** නගරාධිපතිතුමාගත්ත ඡන්ද ටික ප්‍රකාශයට පත්කරන්න ඕනි.අනික් මන්ත්‍රීවරු.....

**ගරු නගරාධිපති ජනක නිශාන්ත රත්නායක මහතා -** ඒ කියන්නේ

**ගරු නාගරික මන්ත්‍රී අනුර ජයසිංහ වත්තුහේවා මහතා -** අනිත් මන්ත්‍රීවරු ...... මගේ එක මට අවශ්‍යයි.

**ගරු නගරාධිපති ජනක නිශාන්ත රත්නායක මහතා -** හරි ඔබතුමාලා සීල් ගහලා අත්සන් කරලා තියෙනවානේ බලන්න ඔබතුමාලා.

**ගරු නාගරික මන්ත්‍රී අනුර ජයසිංහ වත්තුහේවා මහතා -** මම නෙවෙයි අනික් මන්ත්‍රීවරු කොච්චර ඡන්ද අරගෙනද කියලා මට දැනගන්න ඕනි. ඒකයි අවශ්‍යතාවය

**ගරු නගරාධිපති ජනක නිශාන්ත රත්නායක මහතා -** ඡන්දයක් ප්‍රකාශ කරාට .........

**ගරු නාගරික මන්ත්‍රී අනුර ජයසිංහ වත්තුහේවා මහතා -** මේ මන්ත්‍රීවරු මෙච්චර මෙච්චර අරන් තියෙනවා තේරි පත්වෙච්ච අය මේගොල්ලො කියලා.

**ගරු නගරාධිපති ජනක නිශාන්ත රත්නායක මහතා -**  නෑ , නෑ

**ගරු නාගරික මන්ත්‍රී එල්.ඩබ්ලිව්.ලක්මන් විජේසිරි මහතා** - මෙතුමාලා සම්පූර්ණ ලැයිස්තුව ඇරියානේ ඒක දැන් කියවන්න

**ගරු නගරාධිපති ජනක නිශාන්ත රත්නායක මහතා -**  ගැටලුවක් කරගන්න එපා දැන් සභාව .......

**ගරු නාගරික මන්ත්‍රී අනුර ජයසිංහ වත්තුහේවා මහතා -** අපි විරුද්ධයි. බහුතරයක් පිළිගන්නේ

**ගරු නගරාධිපති ජනක නිශාන්ත රත්නායක මහතා -** ඒක ප්‍රශ්ණයක් නැහැ. ඒ නම් 06 සභාවට දාන්න

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා -** මේක සම්පූර්ණ වැරදියි.ඡන්ද 09 ක් නැහැ.

**ගරු නාගරික මන්ත්‍රී නඩරාජා රගුපති මහතා -** නෑ ,නෑ

**ගරු නාගරික මන්ත්‍රී එච්.එම්.නවුෂාඩ් මහතා -** අපි පිළිගන්නවා . පිළිගැනිම සුදුසුයි.

(මෙම අවස්ථාවේදි සභාවේ සිටි ගරු මන්ත්‍රීවරුන් කිහිපදෙනෙකු ගරු නගරාධිපතිතුමා ගේ ආසනය වටා එක්රැස්වී කළහාකාරි ලෙස හැසිරෙන්නට විය)

**ගරු නගරාධිපති ජනක නිශාන්ත රත්නායක මහතා -** ඔබතුමාලා මෙතෙන්ට එන්න එපා.

 ( සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා -** මන්ත්‍රීවරු 17 දෙනාගේ නම් ටික කියවන්න.

 ( සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා -**.........................................සාධාරණ නම් අරන් දානවා.

**ගරු නගරාධිපති ජනක නිශාන්ත රත්නායක මහතා -** මේ ටික කොහොමත් දෙන්නේ නැහැ.

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා -** එහෙම කොහොමද?

( සභාවේ ඝෝෂාව)

**ගරු නාගරික මන්ත්‍රී පාලිත නිහාල් රූපසිංහ මහතා -** කොමසාරිස්වරයා අත්සන් කරලා තියෙනවා.රාජ්‍ය නිළධාරින් අත්සන් කරලා තියෙනවා.

 ( සභාවේ ඝෝෂාව)

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා -** මුදල් කමිටුව අනුමත වෙන්න කලින් අපිට බලන්න ඕනි.

**ගරු නාගරික මන්ත්‍රී නඩරාජා රගුපති මහතා -** ස්ථිරයි.

 ( සභාවේ ඝෝෂාව)

**ගරු නාගරික මන්ත්‍රී එච්.එම්.නවුෂාඩ් මහතා -** රහස් ඡන්දයක්නේ තිබ්බේ

 ( සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා -** අපිට නම් ටික කියනකම්මම නම් මෙතනින් යන්නේ නැහැ නගරාධිපතිතුමා.

**ගරු නාගරික මන්ත්‍රී අඩෛයිකප්පන් ගනේෂන් මහතා -** ගරු නගරාධිපතිතුමනි, 17 දෙනාගේ ප්‍රථිඵල අපිට ඕනි.

 ( සභාවේ ඝෝෂාව)

**ගරු නාගරික මන්ත්‍රී පි.පි.දේවිකා ලසන්ති මහත්මිය** - පැරදුනත් කියනවානේ

 **ගරු නාගරික මන්ත්‍රී නඩරාජා රගුපති මහතා -** ස්ථිර කරනවා. අපි එකගයි.

**ගරු නාගරික මන්ත්‍රී අනුර ජයසිංහ වත්තුහේවා මහතා -** අපි එකග නැහැ. 17 දෙනාගේ ප්‍රථිඵල කියන්න.

 ( සභාවේ ඝෝෂාව)

**ගරු නාගරික මන්ත්‍රී නඩරාජා රගුපති මහතා -** අපි එකගයි.

( සභාවේ ඝෝෂාව)

**ගරු නාගරික මන්ත්‍රී පි.පී.දේවිකා ලසන්ති මහත්මිය -** ඔයා කොහොමද එහෙම කියන්නේ?

( සභාවේ ඝෝෂාව)

**ගරු නාගරික මන්ත්‍රී පි.පී.දේවිකා ලසන්ති මහත්මිය -** මගේ ඡන්දය ගැන අහන්න මට අයිතියක් තියෙනවා.අපේ ඡන්ද ප්‍රමාණය .........

 ( සභාවේ ඝෝෂාව)

**ගරු නාගරික මන්ත්‍රී නඩරාජා රගුපති මහතා -**  දැන් ප්‍රකාශ කරා. ඒක සම්මතයි.

**ගරු නාගරික මන්ත්‍රී අනුර ජයසිංහ වත්තුහේවා මහතා -** එහෙම සම්මත කරන්න බැහැ.

**ගරු නාගරික මන්ත්‍රී පි.පී.දේවිකා ලසන්ති මහත්මිය -** ඡන්ද මට කීයක් තියෙනවාද කියලා මට කියන්න

( සභාවේ ඝෝෂාව)

**ගරු නාගරික මන්ත්‍රී පි.පී.දේවිකා ලසන්ති මහත්මිය -** මට කීයක් තියෙනවාද?මගේ ඡන්ද ?

**ගරු නාගරික මන්ත්‍රී එච්.එම්.නවුෂාඩ් මහතා -** දැන් නම් ප්‍රකාශ කරා.ඒක සම්මතයි.පස්සේ.....

**ගරු නාගරික මන්ත්‍රී පී.පී.දේවිකා ලසන්ති මහත්මිය -**පස්සේ මොනවා කරන්නද?

 ( සභාවේ ඝෝෂාව)

**ගරු නගරාධිපති ජනක නිශාන්ත රත්නායක මහතා -** ඔබතුමාලා ඉදගන්න

 **ගරු නාගරික මන්ත්‍රී පී.පී.දේවිකා ලසන්ති මහත්මිය -** ඉදගන්න බැහැ.

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා** - ඔබතුමාලා වගකියන්න ඕනි මේකට

**ගරු නගරාධිපති ජනක නිශාන්ත රත්නායක මහතා -** සභාව කල් තියන්න

**ගරු නාගරික මන්ත්‍රී නඩරාජා රගුපති මහතා** - සභාව කල් තියන්න කියලා මම යෝජනා කරනවා.

**ගරු නාගරික මන්ත්‍රී එච්.එම්.නවුෂාඩ් මහතා -** ස්ථිර කරනවා.

**ගරු නාගරික මන්ත්‍රීනි පි.පි.දේවිකා ලසන්ති මහත්මිය -** දෙන්නා කිව්වාට පුලුවන්ද සභාව කල් තියන්න යෝජනා කරන්න.

 (සභාවේ ඝෝෂාව)

**ගරු නගරාධිපති ජනක නිශාන්ත රත්නායක මහතා -** යෝජනා කරා ඔබතුමාලා මෙතන .....

**ගරු නාගරික මන්ත්‍රීනි පි.පි.දේවිකා ලසන්ති මහත්මිය -** අපිත් කැමති වෙන්න ඕනි .

 (සභාවේ ඝෝෂාව)

**ගරු නාගරික මන්ත්‍රී නඩරාජා රගුපති මහතා** - මම යෝජනා කරනවා සභාව කල් තියන්න.

**ගරු නාගරික මන්ත්‍රීනි පි.පි.දේවිකා ලසන්ති මහත්මිය -** එතකොට කී දෙනෙක්ද?

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා** - ඕක චංචාවක් . තනිකරම වංචාවක් අපේ වරප්‍රසාදයක්......

**ගරු නාගරික මන්ත්‍රීනි පි.පි.දේවිකා ලසන්ති මහත්මිය -** මගේ ඡන්ද ටික මට කියන්න බැරිනම්....

**ගරු නගරාධිපති ජනක නිශාන්ත රත්නායක මහතා -** ගරු මන්ත්‍රීතුමා, ඔබතුමාලා ඉදගන්න.

**ගරු නාගරික මන්ත්‍රීනි පි.පි.දේවිකා ලසන්ති මහත්මිය -** ඇයි ඕක පෙන්වන්න ඔය තරම් බය

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා** - බොරු කතා වැඩක් නැහැ.තනිකරම හොරඡන්ද වීඩියෝ කරන්න.

**ගරු නාගරික මන්ත්‍රී අනුර ජයසිංහ වත්තුහේවා මහතා -** මම අහන්නේ මගේ ඡන්ද කීයද කියලා

**ගරු නාගරික මන්ත්‍රීනි පි.පි.දේවිකා ලසන්ති මහත්මිය -** මම අහන්නේ මගේ ඡන්ද කීයද කියලා

**ගරු නාගරික මන්ත්‍රී ඒ.එල්.බන්දුල කරුණාරත්න මහතා** - මොනවා හරි නීතීමය ප්‍රශ්ණයක් තිබ්බොත් ඒවා ........

**ගරු නාගරික මන්ත්‍රීනි පි.පි.දේවිකා ලසන්ති මහත්මිය -** වැඩක් නැහැ.

**ගරු නාගරික මන්ත්‍රී අනුර ජයසිංහ වත්තුහේවා මහතා -** මම අහන්නේ මට ඡන්ද කීයක් තිබ්බාද කියලා.ඒවා කියන්න.ඒක අහන්න අයිතියක් නැද්ද?

**ගරු නාගරික මන්ත්‍රීනි පි.පි.දේවිකා ලසන්ති මහත්මිය -** මගේ ඡන්ද මට කියන්න කීයක් තියෙනවාද කියලා.

**ගරු නාගරික මන්ත්‍රී අනුර ජයසිංහ වත්තුහේවා මහතා -** ඒක අහන්න අයිතියක් තියෙනවා.කොමසාරිස්තුමනි,මට අයිතියක් තියෙනවා. මට ඡන්ද කියද කියලා අහන්න.

**ගරු නගරාධිපති ජනක නිශාන්ත රත්නායක මහතා -** හරි ඒක දෙන්නම් ඔබතුමා ඉදගන්නකෝ

 ( සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා -** අපි ඉතාමත් ගෞරවයෙන් ඉල්ලනවා.......

**ගරු නගරාධිපති ජනක නිශාන්ත රත්නායක මහතා -** ඉස්සරවෙලා ගරු මන්ත්‍රීතුමා ඔබතුමාලා මුදල් කමිටුව පිලිගන්නවාද?

**ගරු නාගරික මන්ත්‍රී නඩරාජා රගුපති මහතා -** අපි පිළිගන්නවා.

**ගරු නාගරික මන්ත්‍රී අනුර ජයසිංහ වත්තුහේවා මහතා -** අපි පිළිගන්නේ නැහැ.

**ගරු නාගරික මන්ත්‍රීනි පි.පි.දේවිකා ලසන්ති මහත්මිය -** අපි විරුද්ධයි.

**ගරු නාගරික මන්ත්‍රී අනුර ජයසිංහ වත්තුහේවා මහතා -** 09 ක් ඉන්නවා පිලිගන්නේ නැතුව

09 ක් ඉන්නවා පිලිගන්නේ නැතුව.

**ගරු නගරාධිපති ජනක නිශාන්ත රත්නායක මහතා -** 08 යි ඉන්නේ

**ගරු නාගරික මන්ත්‍රී අනුර ජයසිංහ වත්තුහේවා මහතා -** රුවන් මන්ත්‍රීතුමා පිළිගන්නවාද?

**ගරු නගරාධිපති ජනක නිශාන්ත රත්නායක මහතා -** ඔබතුමා පිළිගන්නවාද?

**ගරු නාගරික මන්ත්‍රී අනුර ජයසිංහ වත්තුහේවා මහතා -** පිළිගන්නේ නැහැ.09 ක් ඉන්නවා

**ගරු නගරාධිපති ජනක නිශාන්ත රත්නායක මහතා -** සභා යෝජනාව .......

**ගරු නාගරික මන්ත්‍රී අනුර ජයසිංහ වත්තුහේවා මහතා -** මුදල් කමිටුව පිළිගන්නේ නැහැ කියලා 09 ක් ඉන්නවා.

 ( සභාවේ ඝෝෂාව)

**ගරු නාගරික මන්ත්‍රී අනුර ජයසිංහ වත්තුහේවා මහතා -** ඔයගොල්ලන්ට 06 යි.අපිට 09 යි .අපිට නවයයි.ඒගොල්ලන්ට 06 යි.ඔබතුමා ඕක කරගන්න අපි පැත්තකට වෙලා ඉන්නවා.

ගරු නගරාධිපති ජනක නිශාන්ත රත්නායක මහතා විසින් 5-1 යටතේ ගෙනෙන ලද ඉහත සදහන් යෝජනාව පිළිගැනිම සුදුසු බවට ගරු නාගරික මන්ත්‍රී අනුර ජයසිංහ වත්තුහේවා මහතා යෝජනා කල අතර, ගරු නාගරික මන්ත්‍රී ඒ.එල්.බන්දුල කරුණාරත්න මහතා විසින් ස්ථිර කරන ලදි. මහා නගර සභා ආඥාපණතේ 26(1) වගන්තිය අනුවමුදල් හා නීති සම්පාදනය පිළිබද ස්ථාවර කමිටුවට කමිටු සාමාජිකයින් 05 දෙනෙකු තෝරා ගැනිම සදහා ඡන්ද පත්‍රිකා මාර්ගයෙන් සිදුකරන ලද රහස් ඡන්ද විමසීමෙන් අනතුරුව පහත නම් සදහන් කමිටු සාමාජිකයින් වැඩි ඡන්දයෙන් තේරී පත්වූ අතර.එම කමිටු සාමාජිකයින්ගේ නම් සහ ලබා ගත් ඡන්ද සංඛ්‍යාව ගරු නගරාධිපති ජනක නිශාන්ත රත්නායක මහතා විසින් සභාව හමුවේ ප්‍රකාශ කරන ලදි. අනතුරුව එකී නම් පිළිගැනිම සුදුසු බවට ගරු නාගරික මන්ත්‍රී එච්.එම්.නවුෂාඩ් මහතා යෝජනා කල අතර, ගරු නාගරික මන්ත්‍රී නඩරාජා රගුපති මහතා විසින් ස්ථිර කරන ලදි.

|  |  |  |  |
| --- | --- | --- | --- |
|  | **නම** | **තනතුර** | **ලබාගත් ඡන්ද සංඛ්‍යාව** |
| 01 | ජනක නිශාන්ත රත්නායක මහතා | ගරු නගරාධිපති | නිළ බලයෙන් |
| 02 | එච්.එම්.මිත්‍රපාල හීන්කෙන්ද මහතා | ගරු නියෝජ්‍ය නගරාධිපති |  15 |
| 03 | අඩෛයිකප්පන් ගනේෂන් මහතා | ගරු නාගරික මන්ත්‍රී |  15 |
| 04 | ඒ.එල්.බන්දුල කරුණාරත්න මහතා | ගරු නාගරික මන්ත්‍රී |  09 |
| 05 | එච්.එම්.නවුෂාඩ් මහතා | ගරු නාගරික මන්ත්‍රී |  09 |
| 06 | එල්.ඩබ්ලිව්.ලක්ෂ්මන් විජේසිරි මහතා | ගරු නාගරික මන්ත්‍රී |  09 |

**ගරු නාගරික මන්ත්‍රී නඩරාජා රගුපති මහතා -** සභාව කල් තියන්න කියලා මම යෝජනා කරනවා.

**ගරු නාගරික මන්ත්‍රී එච්.එම්.නවුෂාඩ් මහතා -** මම ස්ථිර කරනවා.

**ගරු නගරාධිපති ජනක නිශාන්ත රත්නායක මහතා -** දින කීයකටද සභාව කල් තියෙන්නෙ

**ගරු නාගරික මන්ත්‍රී අනුර ජයසිංහ වත්තුහේවා මහතා -** ඔබතුමා ඕන දිනයකට දාන්න.

**ගරු නගරාධිපති ජනක නිශාන්ත රත්නායක මහතා -** දින 14 කට සභාව කල් තියන්න

**ගරු නාගරික මන්ත්‍රීවරුන්ගේ නොසන්සුන්කාරි හැසිරිම හේතුවෙන් 2021.01.12 දින පැවති මාසික මහා සභා රැස්වීම දින 14 කට කල් තැබිම සුදුසු බවට ගරු නාගරික මන්ත්‍රී නඩරාජා රගුපති මහතා විසින් යෝජනා කල අතර. ගරු නාගරික මන්ත්‍රි එච්.එම්.නවුෂාඩ් මහතා විසින් ස්ථිර කරන ලදි. ඒ අනුව මෙදින සිට දින 14 කට සභාව කල් තබන ලදි.**

**ගරු නාගරික මන්ත්‍රී අනුර ජයසිංහ වත්තුහේවා මහතා -** දින 14 කට සභාව කල් දැම්මා.දාන්න වාර්තාවේ.

 ( සභාවේ ඝෝෂාව )

මෙදින සභාවේ කටයුතු පෙ.ව 11.00 ට නිමාවට පත්විය.

 ජනක නිශාන්ත රත්නායක,

 නගරාධිපති,

 බණ්ඩාරවෙල මහා නගර සභාව

2021 ක්වු ජනවාරි මස 12 වන දින,

බණ්ඩාරවෙල මහා නගර සභා රැස්වීම් ශාලාවේදිය